Ηχηρό υπερωικό τριβόμενο

Το ηχηρό υπερωικό τριβόμενο (ΔΦΑ: <ɣ>) είναι σύμφωνο ορισμένων ομιλούμενων γλωσσών. Στα νέα ελληνικά υφίσταται ως φώνημα και ως αλλόφωνο του ίδιου φωνήματος, αντιστοιχώντας στο γράμμα γάμμα μπροστά από μη ουρανικά φωνέντα (γάλα, γόμα και όχι γέλιο, που αντιστοιχεί στο ουρανικό αλλόφωνο).Μποτίνης, Α. (2011): Φωνητική της ελληνικής. ISEL. Στο ΔΦΑ συμβολίζεται με μια παραλλαγή του ελληνικού γραφήματος, γνωστή ως λατινικό γάμμα.

Υφίσταται ως φώνημα σε γλώσσες όπως η πρότυπη αραβική, τα ισλανδικά, τα ιρλανδικά και τα ολλανδικά, έχοντας μια ευρύτερη παρουσία σε λοιπές γλώσσες ως αλλόφωνο. Στο παρελθόν ήταν παρόν ως αλλόφωνο στα αρχαία αγγλικά και τα δανικά.

 Ηχηρό υπερωικό προσεγγιστικό 
Στη φωνητική μεταγραφή των ιβηρορομανικών και οξιτανορομανικών γλωσσών (π.χ. πορτογαλικά, ισπανικά, καταλανικά), παράλληλα με τα υπόλοιπα εξακολουθητικά προσεγγιστικά (διχειλικό και οδοντικό) αντιπροσωπεύει συχνά το ηχηρό υπερωικό προσεγγιστικό, αλλόφωνο του υπερωικού κλειστού φωνήματος /g/, που συμβολίζεται ορθότερα ως [ɣ˕].Martínez Celdrán, E. (2004): "Problems in the Classification of Approximants", Journal of the International Phonetic Association, 34 (2). pp. 201–210. Το γράφημα που το αντιπροσωπεύει είναι το <g (+a,o,u)>. Παραδείγματα:
γλώσσαλέξηπροφοράκαταλανικάpugui[puɣ̞i]ισπανικάlago['laɣ̞o]γαλικιανάVigo['biɣ̞o]

 Παραπομπές 

Κατηγορία:Ηχηρά σύμφωνα
Κατηγορία:Υπερωικά σύμφωνα
Κατηγορία:Τριβόμενα σύμφωνα
Κατηγορία:Προσεγγιστικά σύμφωνα